pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ไทยและจีน ยืนยันการกระชับความเป็นหุ้นส่วนระหว่างไทยจีนให้แน่นแฟ้น
วันพุธที่ 27 พฤศจิกายน 2562
ไทยและจีน ยืนยันการกระชับความเป็นหุ้นส่วนระหว่างไทยจีนให้แน่นแฟ้น
ไทยและจีน ยืนยันการกระชับความเป็นหุ้นส่วนระหว่างไทยจีนให้แน่นแฟ้น
วันนี้ (วันพุธที่ 27 พฤศจิกายน 2562) เวลา 13.00 น. ณ ห้องรับรอง 1 ตึกบัญชาการ 1 ทําเนียบรัฐบาล นายหวัง เสี่ยวหง รัฐมนตรีช่วยว่าการกระทรวงความมั่นคงสาธารณะ สาธารณรัฐประชาชนจีน เข้าเยี่ยมคารวะ นายวิษณุ เครืองาม รองนายกรัฐมนตรี สรุปสาระสําคัญ ดังนี้
รองนายกรัฐมนตรี ยินดีที่ได้พบนายหวัง เสี่ยวหง (H.E. Mr. Wang Xiaohong) ในโอกาสเยือนไทยเพื่อเข้าร่วมการประชุมระดับรัฐมนตรีอาเซียนด้านอาชญากรรมข้ามชาติ ครั้งที่ 13 และการประชุมอื่นๆ ที่เกี่ยวข้อง ชื่นชมความสัมพันธ์ไทยจีนที่มีความสัมพันธ์แบบรอบด้านอย่างใกล้ชิดมาเป็นเวลานาน เชื่อมั่นว่าไทยและจีนจะคงความสัมพันธ์ในทุกระดับได้อย่างยาวนาน ทั้งนี้ ขอบคุณรัฐบาลจีนที่ให้การต้อนรับอย่างอบอุ่นในการเดินทางเยือนกรุงปักกิ่งเมื่อเดือนพฤษภาคมที่ผ่านมา โดยในระหว่างการเยือนได้พบหารือกับ นายเจ้าเค่อจื้อมนตรีแห่งรัฐและ รัฐมนตรีว่าการกระทรวงความมั่นคงสาธารณะของจีน ซึ่งเป็นโอกาสดี ให้ได้แลกเปลี่ยนความคิดเห็น ให้เกิดความร่วมมืออย่างเป็นรูปธรรม
รัฐมนตรีช่วยว่าการกระทรวงความมั่นคงสาธารณะขอบคุณที่รองนายกรัฐมนตรีอนุญาตให้เข้าเยี่ยมคารวะ ชื่นชมไทยที่เป็นมิตรประเทศที่สําคัญของจีนมีความผูกพันเหมือนเป็นพี่น้องกัน โดยเมื่อต้นเดือนพฤศจิกายนที่ผ่านมา นายกรัฐมนตรีจีน นายหลี่ เค่อเฉียง ได้เยือนไทยอย่างเป็นทางการ เป็นโอกาสให้ได้มีการหารือในหลายประเด็นที่เป็นประโยชน์ และได้ช่วยกระชับความเป็นหุ้นส่วนระหว่างไทยกับจีนให้แน่นแฟ้นยิ่งขึ้น
ในโอกาสนี้ ทั้งสองฝ่ายได้แลกเปลี่ยนข้อคิดเห็นด้านการบังคับใช้กฎหมาย รวมถึงสถานการณ์ระหว่างประเทศ
รัฐบาลไทย-ข่าวทำเนียบรัฐบาล-กระทรวงมหาดไทย จัดพิธีรับพระราชทานเครื่องราชอิสริยาภรณ์ ชั้นสายสะพาย ประจำปี 2560
วันศุกร์ที่ 6 กรกฎาคม 2561
กระทรวงมหาดไทย จัดพิธีรับพระราชทานเครื่องราชอิสริยาภรณ์ ชั้นสายสะพาย ประจําปี 2560
กระทรวงมหาดไทย จัดพิธีรับพระราชทานเครื่องราชอิสริยาภรณ์ ชั้นสายสะพาย ประจําปี 2560
วันนี้ (6 ก.ค. 2561) เวลา 14.00 น.พลเอก อนุพงษ์ เผ่าจินดา รัฐมนตรีว่าการกระทรวงมหาดไทยเป็นประธานใน “พิธีรับพระราชทานเครื่องราชอิสริยาภรณ์ ชั้นสายสะพาย ประจําปี 2560 ต่อหน้าพระฉายาลักษณ์สมเด็จพระเจ้าอยู่หัว”โดยมี นายฉัตรชัย พรหมเลิศ ปลัดกระทรวงมหาดไทย และมีผู้บริหารระดับสูงของกระทรวงมหาดไทย พร้อมด้วยข้าราชการที่ได้รับพระราชทานเครื่องราชอิสริยาภรณ์ เข้าร่วมพิธี ณ ห้องประชุมราชสีห์ ศาลาว่าการกระทรวงมหาดไทย
สําหรับในปี 2560 นี้ กระทรวงมหาดไทยมีข้าราชการที่ได้รับพระราชทานเครื่องราชอิสริยาภรณ์ชั้นสายสะพาย ตามประกาศในราชกิจจานุเบกษารวมทั้งสิ้น 1,462 รายประกอบด้วย1) ชั้นมหาปรมาภรณ์ช้างเผือกจํานวน 6 ราย2) ชั้นมหาวชิรมงกุฎจํานวน 85 ราย 3) ชั้นประถมาภรณ์ช้างเผือกจํานวน 447 ราย และ4) ชั้นประถมาภรณ์มงกุฏไทยจํานวน 924 ราย โดยกระทรวงมหาดไทยได้กําหนดจัดพิธีรับพระราชทานเครื่องราชอิสริยาภรณ์ ขึ้นจํานวน 2 วัน คือ ในวันนี้ (6 ก.ค. 2561) สําหรับผู้ได้รับพระราชทานเครื่องราชอิสริยาภรณ์ชั้นมหาปรมาภรณ์ช้างเผือก และชั้นมหาวชิรมงกุฎ และในวันพรุ่งนี้ (7 ก.ค.2561) สําหรับผู้ได้รับพระราชทานเครื่องราชอิสริยาภรณ์ชั้นประถมาภรณ์ช้างเผือก และชั้นประถมาภรณ์มงกุฎไทย โดยมี นายสุธี มากบุญ รัฐมนตรีช่วยว่าการกระทรวงมหาดไทย เป็นประธาน
รัฐบาลไทย-ข่าวทำเนียบรัฐบาล-องคมนตรี เปิดศูนย์ส่งเสริมสุขภาพอัจฉริยะ “สถานีใส่ใจ” ในปั๊มน้ำมัน ปตท. จ.อุดรธานี แห่งที่ 2
วันอังคารที่ 10 ธันวาคม 2562
องคมนตรี เปิดศูนย์ส่งเสริมสุขภาพอัจฉริยะ “สถานีใส่ใจ” ในปั๊มน้ํามัน ปตท. จ.อุดรธานี แห่งที่ 2
องคมนตรีเปิดศูนย์ส่งเสริมสุขภาพอัจฉริยะ “สถานีใส่ใจ” ในปั๊มน้ํามัน ปตท. จ.อุดรธานี แห่งที่ 2 เพิ่มช่องทางดูแลสุขภาพประชาชนเบื้องต้น ลดความแออัดผู้รับบริการในโรงพยาบาล
วันนี้ (10 ธันวาคม 2562) ที่ จ.อุดรธานี ศาสตราจารย์เกียรติคุณ นายแพทย์เกษม วัฒนชัย องคมนตรีในฐานะประธานกรรมการมูลนิธิโรงพยาบาลสมเด็จพระยุพราช พร้อมด้วย พลเรือเอกพงษ์เทพ หนูเทพ องคมนตรี ในฐานะกรรมการมูลนิธิโรงพยาบาลสมเด็จพระยุพราช นายแพทย์ณรงค์ สหเมธาพัฒน์ กรรมการมูลนิธิโรงพยาบาลสมเด็จพระยุพราช นายแพทย์พิศิษฐ์ ศรีประเสริฐ รองปลัดกระทรวงสาธารณสุข นายแพทย์วันชัย สัตยาวุฒิพงศ์ กรรมการและผู้ช่วยเลขาธิการมูลนิธิโรงพยาบาลสมเด็จพระยุพราชนายแพทย์ไพโรจน์ พัวพันธ์ ผู้อํานวยการโรงพยาบาลสมเด็จพระยุพราชบ้านดุง จ.อุดรธานี และนายวิทวัส สวัสดิ์-ชูโต ประธานเจ้าหน้าที่เทคโนโลยีและวิศวกรรม บริษัท ปตท. จํากัด (มหาชน) ร่วมเปิดศูนย์ดูแลสุขภาพ “สถานีใส่ใจ” (Smart Preventive Healthcare) ให้บริการส่งเสริม ป้องกันสุขภาพอัจฉริยะ เพิ่มช่องทางการนัดหมายแพทย์และรับยา ลดแออัดโรงพยาบาล ในปั๊มน้ํามัน ปตท. ห้างหุ้นส่วนจํากัดแสนอุดม (สาขา 2) ถ.บรรพตพิสัย ต.ศรีสุทโธ อ.บ้านดุง จ.อุดรธานี
นายแพทย์พิศิษฐ์ ศรีประเสริฐ รองปลัดกระทรวงสาธารณสุข กล่าวว่า โครงการศูนย์ส่งเสริมสุขภาพอัจฉริยะในปั๊มน้ํามัน ปตท. ภายใต้ชื่อ “สถานีใส่ใจ” เป็นความร่วมมือระหว่างบริษัท ปตท. จํากัด (มหาชน) มูลนิธิโรงพยาบาลสมเด็จพระยุพราช และกระทรวงสาธารณสุข ส่งเสริม ป้องกันสุขภาพอัจฉริยะ และตรวจสุขภาพเบื้องต้น (Smart Prevention Healthcare) ในสถานีบริการน้ํามันพีทีที สเตชั่น ใกล้พื้นที่รับผิดชอบของโรงพยาบาลสมเด็จพระยุพราช จํานวน 21 แห่ง เพื่อเฉลิมพระเกียรติพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว โดยการนําเทคโนโลยีใหม่ ๆ มาใช้ในการดูแลสุขภาพ ประเมินภาวะสุขภาพทราบผลทันที อํานวยความสะดวกประชาชน ลดความแออัดโรงพยาบาลที่โรงพยาบาลสมเด็จพระยุพราชบ้านดุง
สําหรับศูนย์ดูแลสุขภาพ “สถานีใส่ใจ” แห่งนี้ เป็นแห่งที่ 2 หลังจากเปิดแห่งแรกที่โรงพยาบาลสมเด็จพระยุพราชสระแก้ว ให้บริการวันจันทร์-ศุกร์ เวลา 08.00-17.00 น. ให้บริการตรวจสุขภาพเบื้องต้นด้วยระบบคอมพิวเตอร์ ทราบผลสุขภาพตนเองทันที มีตู้จําหน่ายยาสามัญประจําบ้านอัตโนมัติ สามารถรับยาที่ตู้รับยาได้ทันทีไม่ต้องรอคิวรับยาที่โรงพยาบาล ผู้ป่วยปรึกษาปัญหาสุขภาพกับแพทย์โรงพยาบาลสมเด็จพระยุพราชบ้านดุงโดยไม่ต้องไปโรงพยาบาล และมีบริการแอปพลิเคชัน “ใส่ใจ” สําหรับใช้นัดหมายแพทย์เพิ่มทางเลือกแก่ประชาชน ลดความแออัด ผู้ป่วยได้รับการรักษาต่อเนื่อง เกิดความตระหนักในการดูแลสุขภาพ
****************************************** 10 ธันวาคม 2562
รัฐบาลไทย-ข่าวทำเนียบรัฐบาล-ข้อกำหนดตามประกาศสถานการณ์ฉุกเฉิน
วันจันทร์ที่ 6 เมษายน 2563
ข้อกําหนดตามประกาศสถานการณ์ฉุกเฉิน
วันจันทร์ที่ 30 มีนาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ส่วนหนึ่งของข้อกําหนดตามประกาศสถานการณ์ฉุกเฉิน เพื่อป้องกันการแพร่ระบาดของโรคโควิด-19 คือ คนไทยที่อยู่ต่างประเทศยังเดินทางเข้าออกประเทศไทยได้ แต่ต้องมีใบรับรองแพทย์ที่ได้รับการตรวจไม่เกิน 3 วัน ก่อนการเดินทาง หรือใบรับรองอื่นที่ทางสถานทูตไทยออกให้ และต้องกักกันตัวเอง 14 วัน ประชาชนยังเดินทางไปมาข้ามจังหวัดได้ถ้าจําเป็น แต่จะต้องผ่านการตรวจคัดกรองจากเจ้าหน้าที่ประจําจุด ขอให้ผู้สูงอายุ ที่มีอายุ 70 ปีขึ้นไป ผู้ที่มีโรคประจําตัว และเด็กเล็กอายุต่ํากว่า 5 ปี อยู่บ้าน ประชาชนยังสามารถจัดงานแต่งงาน งานบําเพ็ญกุศล พิธีสงกรานต์ กิจกรรมในครอบครัว ได้ แต่ต้องปฏิบัติตามมาตรการควบคุมโรค แต่ห้ามชุมนุม ทํากิจกรรม หรือมั่วสุมในที่ใด ๆ ในสถานที่แออัด หรือก่อให้เกิดความไม่สงบเรียบร้อย
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี  10 กรกฎาคม 2561
วันอังคารที่ 10 กรกฎาคม 2561
สรุปข่าวการประชุมคณะรัฐมนตรี  10 กรกฎาคม 2561
พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-นายกฯ เตรียมผลักดันความร่วมมือเรื่องการบริหารจัดการน้ำในอนุภูมิภาคในการประชุมผู้นำกรอบความร่วมมือแม่โขง-ล้านช้าง ครั้งที่ 3
วันศุกร์ที่ 21 สิงหาคม 2563
นายกฯ เตรียมผลักดันความร่วมมือเรื่องการบริหารจัดการน้ําในอนุภูมิภาคในการประชุมผู้นํากรอบความร่วมมือแม่โขง-ล้านช้าง ครั้งที่ 3
นายกฯ เตรียมผลักดันความร่วมมือเรื่องการบริหารจัดการน้ําในอนุภูมิภาคในการประชุมผู้นํากรอบความร่วมมือแม่โขง-ล้านช้าง ครั้งที่ 3
วันนี้ (21 สิงหาคม 2563) เวลา 8.30 น. ณ ทําเนียบรัฐบาล นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีกําหนดเข้าร่วมประชุมผู้นํากรอบความร่วมมือแม่โขง-ล้านช้าง ครั้งที่ 3 (Mekong-Lancang Cooperation: MLC) ผ่านระบบการประชุมทางไกล
การประชุมผู้นํากรอบความร่วมมือแม่โขง-ล้านช้าง เป็นการประชุมเพื่อการพัฒนาอย่างยั่งยืนในอนุภูมิภาคของสมาชิก 6 ประเทศ ได้แก่ กัมพูชา สปป.ลาว เมียนมา เวียดนาม ไทย และจีน ซึ่งพัฒนามาจากข้อริเริ่มของไทยเมื่อปี 2555 โดยจัดขึ้นเป็นประจําทุก 2 ปี และครั้งนี้ถือเป็นครั้งที่ 3
การประชุมครั้งนี้จัดขึ้นในหัวข้อ “การยกระดับความเป็นหุ้นส่วนเพื่อความเจริญรุ่งเรืองร่วมกัน” โดยมีนายกรัฐมนตรีสาธารณรัฐประชาธิปไตยประชาชนลาว และนายกรัฐมนตรีสาธารณรัฐประชาชนจีนเป็นประธานร่วม และผู้เข้าร่วมการประชุมได้แก่ นายกรัฐมนตรีราชอาณาจักรไทย นายกรัฐมนตรีราชอาณาจักรกัมพูชา ประธานาธิบดีสาธารณรัฐแห่งสหภาพเมียนมา และนายกรัฐมนตรีสาธารณรัฐสังคมนิยมเวียดนาม ซึ่งที่ประชุมจะมุ่งเน้นการทบทวนความคืบหน้าในการดําเนินการต่าง ๆ ภายใต้ความร่วมมือแม่โขง-ล้านช้าง เพื่อพัฒนาเศรษฐกิจ ความมั่นคง เพื่อความยั่งยืนร่วมกัน และรับฟังแนวทางการดําเนินนโยบายจากผู้นําของประเทศสมาชิกที่จะแสดงเจตนารมณ์ร่วมกันผ่านการรับรองเอกสารผลลัพธ์ 2 ฉบับ ได้แก่ ปฏิญญาเวียงจันทน์ของการประชุมผู้นํากรอบความร่วมมือแม่โขง-ล้านช้าง ครั้งที่ 3 และถ้อยแถลงร่วมว่าด้วยการทํางานร่วมกันและสอดคล้องกันระหว่างกรอบความร่วมมือแม่โขง-ล้านช้าง กับระเบียงทางการค้าเชื่อมทางบก-ทางทะเลระหว่างประเทศสายใหม่
ทั้งนี้ ไทยจะใช้โอกาสนี้ย้ําเจตนารมณ์ในการสนับสนุนหลักพหุภาคีนิยม ชื่นชมความก้าวหน้าของความร่วมมือในกลุ่มประเทศสมาชิกที่มีอย่างต่อเนื่องแม้ต้องเผชิญกับสถานการณ์โควิด-19 ในปัจจุบัน โดยมีประเด็นที่มีเป้าหมายสําคัญ ได้แก่
1. ด้านการบริหารจัดการน้ําในแม่น้ําโขงด้วยการแลกเปลี่ยนข้อมูลเพื่อการบริหารจัดการร่วมกันอย่างเป็นระบบ เช่น การสนับสนุนให้จัดการประชุมระดับรัฐมนตรีด้านทรัพยากรน้ําอย่างต่อเนื่อง
2. ด้านการยกระดับความร่วมมือด้านสาธารณสุข ที่ไทยให้ความสําคัญกับความพร้อมของบุคลากรและโครงสร้างพื้นฐานทางการแพทย์ ความสามารถในการเข้าถึงบริการสาธารณสุขและยา ซึ่งไทยพร้อมให้ความร่วมมือด้านการวิจัยและพัฒนาวัคซีนกับนานาชาติ
3. ด้านการยกระดับความเชื่อมโยงในอนุภูมิภาค ผ่านความร่วมมือในทุกมิติ ทั้งกายภาพ กฎระเบียบ และประชาชน ซึ่งไทยยินดีที่จะเปิดกว้างทางเศรษฐกิจ โดยต้องคํานึงถึงความสมดุลและความมั่นคงทางสาธารณสุขควบคู่กัน
4.ด้านการฟื้นฟูเศรษฐกิจหลังโควิด-19 (Post Covid-19 Economic Recovery) เพื่อการพัฒนาอย่างยั่งยืน ด้วยการสนับสนุนภาคธุรกิจเอกชน โดยเฉพาะกลุ่มวิสาหกิจขนาดกลาง ขนาดเล็ก และรายย่อย (MSMEs) พร้อมช่วยพัฒนาทรัพยากรมนุษย์ของประเทศสมาชิก
รัฐบาลไทย-ข่าวทำเนียบรัฐบาล-กรมสรรพากรชี้แจงประเด็นการส่งข้อมูลการจ่ายค่าจ้างของนายจ้าง
วันศุกร์ที่ 29 กันยายน 2560
กรมสรรพากรชี้แจงประเด็นการส่งข้อมูลการจ่ายค่าจ้างของนายจ้าง
ตามที่มีประเด็นข่าวเกี่ยวกับค่าจ้างที่นายจ้างจ่ายค่าแรงให้แก่ลูกจ้างแล้ว นายจ้างต้องส่งข้อมูลให้แก่กรมสรรพากรหรือไม่ นั้น
กรมสรรพากรขอชี้แจงในประเด็นดังกล่าวว่า “สําหรับค่าจ้างที่ลูกจ้างได้รับจากนายจ้างถือเป็นเงินได้ จากหน้าที่งานในประเทศไทย ลูกจ้างมีหน้าที่ต้องเสียภาษี โดยกฎหมายกําหนดให้นายจ้างมีหน้าที่ต้องหักภาษีเงินได้ ณ ที่จ่าย เมื่อมีการจ่ายเงินได้ให้แก่ลูกจ้าง (เงินได้ประมาณ 310,000 บาท ต่อปี ถึงเกณฑ์ที่จะต้องถูกหักภาษี) และนายจ้างมีหน้าที่ต้องยื่นแบบ ภ.ง.ด. 1 พร้อมนําส่งภาษีที่หักไว้นั้นต่อกรมสรรพากรภายในวันที่ 7 ของเดือนถัดไป แต่กรณีที่ได้คํานวณภาษีหัก ณ ที่จ่ายแล้วไม่มีภาษีที่ต้องหักและนําส่ง นายจ้างก็ยังคงมีหน้าที่จะต้องยื่นรายการเกี่ยวกับการจ่ายค่าจ้างทั้งที่มีภาษีที่ต้องหักและไม่มีภาษีที่ต้องหักนั้น ตามแบบ ภ.ง.ด.1 ก. ต่อกรมสรรพากร ภายในเดือนกุมภาพันธ์ของปีถัดไป”
สําหรับผู้ที่มีข้อสงสัยสามารถสอบถามเพิ่มเติมได้ที่สํานักงานสรรพากรพื้นที่ทุกพื้นที่และศูนย์สารนิเทศสรรพากร โทร.1161
รัฐบาลไทย-ข่าวทำเนียบรัฐบาล-นายกรัฐมนตรีเปิดรถไฟฟ้าสายสีเขียว ขอขยายเวลาให้ประชาชนได้ขึ้นฟรีถึง 5 ธ.ค. จากสถานีห้าแยกลาดพร้าว ไปยังสถานีหมอชิต
วันศุกร์ที่ 9 สิงหาคม 2562
นายกรัฐมนตรีเปิดรถไฟฟ้าสายสีเขียว ขอขยายเวลาให้ประชาชนได้ขึ้นฟรีถึง 5 ธ.ค. จากสถานีห้าแยกลาดพร้าว ไปยังสถานีหมอชิต
นายกรัฐมนตรีเปิดรถไฟฟ้าสายสีเขียว ขอขยายเวลาให้ประชาชนได้ขึ้นฟรีถึง 5 ธ.ค. จากสถานีห้าแยกลาดพร้าว ไปยังสถานีหมอชิต
วันนี้ (9 สิงหาคม 2562) เวลา 09.30 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธีเปิดทดลองให้บริการเดินรถไฟฟ้าสายสีเขียว ช่วงหมอชิต – สะพานใหม่ – คูคตจํานวน 1 สถานี จากสถานีหมอชิต (N8) ไปยังสถานีห้าแยกลาดพร้าว (N9) เพื่ออํานวยความสะดวกแก่ ประชาชน และบรรเทาปัญหาการจราจรติดขัดบริเวณถนนพหลโยธินและถนนวิภาวดีรังสิต ณ บริเวณสถานีห้าแยกลาดพร้าว กรุงเทพมหานคร โดยมีนายอนุทิน ชาญวีรกุล รองนายกรัฐมนตรีและรัฐมนตรีว่าการกระทรวงสาธารณสุข พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายศักดิ์สยาม ชิดชอบ รัฐมนตรีว่าการกระทรวงคมนาคม นายนิพนธ์ บุญญามณี รัฐมนตรีช่วยว่าการกระทรวงมหาดไทย นายทรงศักดิ์ ทองศรี รัฐมนตรีช่วยว่าการกระทรวงมหาดไทย และ พลตํารวจเอก อัศวิน ขวัญเมือง ผู้ว่าราชการกรุงเทพมหานคร นายกิติศักดิ์ อร่ามเรือง ประธานกรรมการบริษัท กรุงเทพธนาคม จํากัด นายคีรี กาญจนพาสน์ ประธานกรรมการ บริษัท ระบบขนส่งมวลชนกรุงเทพ (มหาชน) (บมจ.ระบบขนส่งมวลชนกรุงเทพ) ผู้บริหาร บมจ.ระบบขนส่งมวลชนกรุงเทพ (BTSC) ร่วมพิธีในครั้งนี้
นายกรัฐมนตรีกล่าวแสดงความยินดีและดีใจที่ได้มาเป็นประธานในพิธีเปิดทดลองให้บริการเดินรถไฟฟ้าสายสีเขียว ช่วงหมอชิต – สะพานใหม่ - คูคต โดยวันนี้จะเปิดทดลองให้บริการก่อน จํานวน 1 สถานี จากสถานีหมอชิต - สถานีห้าแยกลาดพร้าว ซึ่งตลอดระยะเวลาที่ผ่านมา รัฐบาลได้ให้ความสําคัญในการแก้ไขปัญหาการจราจรในกรุงเทพมหานครและปริมณฑลอย่างเร่งด่วน ไม่ว่ารัฐบาลเก่าและใหม่ได้มีการบริหารการจราจรต่าง ๆ ทั้งรถไฟฟ้า รถไฟทางคู่ รถไฟความเร็วสูง ซึ่งวันนี้วิ่งหลายเส้นด้วยกัน ที่จะช่วยบรรเทาปัญหาการจราจรในพื้นที่ และช่วยให้ประชาชนสามารถเดินทางสะดวกรวดเร็วมากยิ่งขึ้น โดยเฉพาะเด็กนักเรียนที่จะต้องเดินทางไปเรียน ซึ่งสามารถลดภาระของผู้ปกครองและลดค่าใช้จ่ายในการเดินทาง อีกทั้งรัฐบาลยังห่วงใยเศรษฐกิจฐานรากของประชาชน
โอกาสนี้ นายกรัฐมนตรีกล่าวยืนยันว่ารัฐบาลยังเดินหน้าบริหารงานเพื่อประชาชนให้มีชีวิตความเป็นอยู่ที่ดีขึ้น วันนี้เราต้องปรับทุกอย่างและทํางานร่วมกัน สร้างความไว้เนื้อเชื่อใจกัน ซึ่งคณะรัฐมนตรีทํางานเพื่อประโยชน์สูงสุดของประชาชน รวมทั้งเร่งรัดและผลักดันระบบขนส่งมวลชนในรูปแบบต่าง ๆ อย่างต่อเนื่อง ทั้งการก่อสร้างถนน สะพาน อุโมงค์ทางลอด เพื่อเติมเต็มรูปแบบการขนส่งมวลชนหลายสาย เพื่อเติมเต็มโครงข่ายเส้นทางคมนาคมให้ครอบคลุมทั่วทุกพื้นที่ เพื่อให้ภาพรวมระบบขนส่งมวลชนของประเทศมีประสิทธิภาพ มุ่งหวังให้พี่น้องประชาชนได้รับความสะดวกในการเดินทางด้วยความรวดเร็ว และประหยัด
นายกรัฐมนตรีได้กล่าวขอขยายระยะเวลาบริการฟรีให้แก่ประชาชนถึงวันที่ 5 ธันวาคม 2562 ซึ่งประธานกรรมบริษัท ระบบขนส่งมวลชนกรุงเทพ จํากัด (มหาชน) ได้ตอบรับเพื่อดําเนินการ โดยประชาชนและนักเรียนโรงเรียนใกล้เคียงที่มาร่วมงาน ได้ปรบมือแสดงความยินดี ก่อนนายกรัฐมนตรีจะเดินทางกลับ
-------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.วธ. ร่วมอาลัยต่อการจากไปของ อ.ชวลิต เสริมปรุงสุข ศิลปินแห่งชาติ ย้ำเป็นศิลปินต้นแบบแก่คนรุ่นใหม่ และมีคุณูปการต่อวงการศิลปะร่วมสมัยของไทย
วันอังคารที่ 28 เมษายน 2563
รมว.วธ. ร่วมอาลัยต่อการจากไปของ อ.ชวลิต เสริมปรุงสุข ศิลปินแห่งชาติ ย้ําเป็นศิลปินต้นแบบแก่คนรุ่นใหม่ และมีคุณูปการต่อวงการศิลปะร่วมสมัยของไทย
รมว.วธ. ร่วมอาลัยต่อการจากไปของ อ.ชวลิต เสริมปรุงสุข ศิลปินแห่งชาติ ย้ําเป็นศิลปินต้นแบบแก่คนรุ่นใหม่ และมีคุณูปการต่อวงการศิลปะร่วมสมัยของไทย
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เปิดเผยว่า สืบเนื่องจากอาจารย์ชวลิต เสริมปรุงสุข ศิลปินแห่งชาติ สาขาทัศนศิลป์ (จิตรกรรม) พุทธศักราช ๒๕๕๗ เสียชีวิตด้วยโรคติดเชื้อโคโรนา ๒๐๑๙ (COVID-19) เมื่อวันที่ ๒๗ เมษายน ๒๕๖๓ (เวลาท้องถิ่น) ณ กรุงอัมสเตอร์ดัม ประเทศเนเธอร์แลนด์ สิริรวมอายุ ๘๐ ปี นับเป็นความสูญเสียครั้งยิ่งใหญ่ของวงการศิลปะร่วมสมัยของไทย ทั้งนี้ อาจารย์ชวลิต เสริมปรุงสุข ถือเป็นศิลปินคนสําคัญในวงการ abstract art และ non-objective art ของไทย โดยผลงานสร้างสรรค์ที่ผ่านมาส่วนใหญ่เป็นประติมากรรมและจิตรกรรมขนาดใหญ่ ซึ่งต่อมาได้พัฒนาผลงานในรูปแบบดิจิตอลบนคอมพิวเตอร์ ในช่วงปี ๒๕๕๖ – ๒๕๖๒ ณ เมืองอัมสเตอร์ดัม ประเทศเนเธอร์แลนด์ โดยได้พัฒนาผลงานแนวดิจิตอลและทดลองสร้างงานพิมพ์อิงค์เจ็ทดิจิตอลแบบมีเพียงชิ้นเดียว ซึ่งผลงานชุดนี้นํามาจัดแสดงครั้งแรกในนิทรรศการ “80+Art Festival in Thailand” ใน ๖ พื้นที่จัดแสดงงานศิลปะที่ประเทศไทย เพื่อเฉลิมฉลองครบรอบอายุ ๘๐ ปี ของอาจารย์ชวลิต เสริมปรุงสุข นอกจากนี้ อาจารย์ชวลิต เสริมปรุงสุข ได้มอบทรัพย์สินกว่า ๔,๐๐๐ ชิ้น ให้แก่รัฐบาลไทย ประกอบด้วย ผลงานศิลปะ หนังสือ เฟอร์นิเจอร์ ของใช้ส่วนตัว และโครงสร้างอพาร์ทเมนต์ที่อัมสเตอร์ดัม ประเทศเนเธอร์แลนด์ เพื่อนําไปใช้ประโยชน์ต่อสาธารณะ รวมทั้งมอบผลงานศิลปะให้กับกระทรวงวัฒนธรรม (วธ.) เพื่อเป็นสมบัติของชาติและเพื่อเป็นประโยชน์ต่อศิลปินรุ่นหลังของไทยได้ศึกษา และเรียนรู้
นายอิทธิพล กล่าวว่า ทั้งนี้ กระทรวงวัฒนธรรม โดยกรมส่งเสริมวัฒนธรรม (สวธ.) ในฐานะหน่วยงานที่ดําเนินการยกย่องเชิดชูเกียรติศิลปินแห่งชาติ ได้มอบเงินช่วยเหลือเมื่อเสียชีวิต เพื่อร่วมการบําเพ็ญกุศลศพ จํานวน ๒๐,๐๐๐ บาท และเงินช่วยเหลือค่าจัดทําหนังสือเพื่อเผยแพร่ผลงานเมื่อเสียชีวิตเท่าที่จ่ายจริงไม่เกิน ๑๕๐,๐๐๐ บาท ตามระเบียบสวัสดิการของศิลปินแห่งชาติ รวมทั้ง จัดพิธีทําบุญเพื่ออุทิศส่วนกุศลให้แก่อาจารย์ชวลิต เสริมปรุงสุข ศิลปินแห่งชาติ สาขาทัศนศิลป์ (จิตรกรรม) พุทธศักราช ๒๕๕๗ ในวันศุกร์ที่ ๑ พฤษภาคม ๒๕๖๓ เวลา ๑๐.๓๐ น. ณ หอประชุมเล็ก ศูนย์วัฒนธรรมแห่งประเทศไทย เพื่อร่วมแสดงความอาลัยและเชิดชูเกียรติในฐานะศิลปินแห่งชาติ
“ตลอดระยะเวลาการสร้างสรรค์ผลงานศิลปะของอาจารย์ชวลิต เสริมปรุงสุข แสดงให้เห็นถึงความมุ่งมั่นที่จะสืบสาน ต่อยอด พัฒนางานศิลปะร่วมสมัยของไทยไปสู่ระดับนานาชาติ ซึ่งก่อเกิดแรงบันดาลใจให้กับคนรุ่นใหม่ รวมทั้งเป็นต้นแบบในการสร้างสรรค์งานศิลปะเพื่อสาธารณะ กระทรวงวัฒนธรรมจึงขอร่วมแสดงความอาลัยต่อการจากไปของอาจารย์ชวลิต เสริมปรุงสุข ศิลปินแห่งชาติ สาขาทัศนศิลป์ (จิตรกรรม) พุทธศักราช ๒๕๕๗ บุคคลที่มีคุณูปการต่อวงการศิลปะร่วมสมัยของไทย” รมว.วธ. กล่าว
-----------------------
รัฐบาลไทย-ข่าวทำเนียบรัฐบาล-โฆษกรัฐบาลเผยกรณีการส่งออกหน้ากากอนามัย 5.6 ล้านชิ้น เป็นเพียงข้อมูลการนำเสนอข่าว ระบุ นรม.กำชับเข้มงวดการส่งออก ให้ผลิตเพื่อใช้ในประเทศก่อน
วันพุธที่ 18 มีนาคม 2563
โฆษกรัฐบาลเผยกรณีการส่งออกหน้ากากอนามัย 5.6 ล้านชิ้น เป็นเพียงข้อมูลการนําเสนอข่าว ระบุ นรม.กําชับเข้มงวดการส่งออก ให้ผลิตเพื่อใช้ในประเทศก่อน
โฆษกรัฐบาลเผยกรณีการส่งออกหน้ากากอนามัย 5.6 ล้านชิ้น เป็นเพียงข้อมูลการนําเสนอข่าว ระบุ นรม.กําชับเข้มงวดการส่งออก ให้ผลิตเพื่อใช้ในประเทศก่อน
ศาสตราจารย์นฤมลภิญโญสินวัฒน์โฆษกประจําสํานักนายกรัฐมนตรีเปิดเผยถึงกรณีการส่งออกหน้ากากอนามัยที่เป็นข้อสงสัยของพี่น้องประชาชนในขณะนี้ว่าจากผลการตรวจสอบข้อเท็จจริงขั้นต้นโดยคณะทํางานที่นายกรัฐมนตรีจัดตั้งร่วมกับกระทรวงพาณิชย์กรมการค้าภายในกรมศุลกากรและสํานักงานตํารวจแห่งชาติได้ดําเนินการตรวจสอบตามแนวทางได้แก่1.ช่วงก่อนมีประกาศของกระทรวงพาณิชย์เป็นสินค้าควบคุมและประกาศควบคุมการส่งออกมีการอนุมัติโดยอธิบดีกรมการค้าภายในออกไปกี่ชิ้นและหลังประกาศฯมีการส่งออกจํานวนเท่าไหร่ 2.ชนิดหน้ากากที่ส่งออกไปแล้วและที่กําลังรอการส่งออกเป็นชนิดที่ถูกต้องตามที่ขออนุมัติและข้อกําหนดตามประกาศกระทรวงพาณิชย์หรือไม่ซึ่งการตรวจสอบดังกล่าวยังต้องใช้เวลาอีกระยะหนึ่งในการตรวจอย่างละเอียดรอบคอบ
สําหรับกรณีมีการพบหน้ากากอนามัยจํานวน5.6ล้านชิ้นรอการส่งออกนั้นโฆษกประจําสํานักนายกรัฐมนตรีระบุว่าเป็นเพียงข้อมุลจากการเสนอข่าวทั้งนี้จากการตรวจสอบข้อเท็จจริงแล้วไม่พบ ปัจจุบันนายกรัฐมนตรีได้กําชับว่าหากมีหน้ากากที่จะส่งออกอีกจะต้องมีการตรวจสอบอย่างเข้มงวดให้ถูกต้องตามข้อกําหนดหลักเกณฑ์ตามประกาศกระทรวงพาณิชย์และระหว่างนี้ให้มีการเจรจากับผู้ผลิตที่ทําการผลิตเพื่อส่งออกให้ชะลอการส่งออกและให้ดําเนินการผลิตเพื่อใช้ในประเทศเท่านั้นในช่วงวิกฤตินี้ขณะนี้หน่วยงานที่เกี่ยวข้องกําลังตรวจสอบข้อกฎหมายและสัญญาว่าทําได้หรือไม่
.............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ประกาศกระทรวงแรงงาน เรื่อง กำหนดหลักเกณฑ์ วิธีการ และเงื่อนไขให้ลดหย่อนการออกเงินสมทบของนายจ้าง และผู้ประกันตน กรณีการระบาดของโรคติดเชื้อไวรัสโคโรนา 2019 ประกาศในราชกิจจานุเบกษา [กระทรวงแรงงาน]
วันพุธที่ 15 เมษายน 2563
ประกาศกระทรวงแรงงาน เรื่อง กําหนดหลักเกณฑ์ วิธีการ และเงื่อนไขให้ลดหย่อนการออกเงินสมทบของนายจ้าง และผู้ประกันตน กรณีการระบาดของโรคติดเชื้อไวรัสโคโรนา 2019 ประกาศในราชกิจจานุเบกษา [กระทรวงแรงงาน]
เมื่อวันที่ 13 เมษายน 2563
รัฐบาลไทย-ข่าวทำเนียบรัฐบาล-สำนักงานคณะกรรมการการศึกษาขั้นพื้นฐาน ชี้แจงข้อเท็จจริงแนวคิดโรงเรียนอีลิท (Elite)
วันจันทร์ที่ 26 สิงหาคม 2562
สํานักงานคณะกรรมการการศึกษาขั้นพื้นฐาน ชี้แจงข้อเท็จจริงแนวคิดโรงเรียนอีลิท (Elite)
สํานักงานคณะกรรมการการศึกษาขั้นพื้นฐาน ชี้แจงข้อเท็จจริงแนวคิดโรงเรียนอีลิท (Elite)
25 สิงหาคม พ.ศ. 2562 นายสุเทพ ชิตยวงษ์ เลขาธิการคณะกรรมการการศึกษาขั้นพื้นฐาน ชี้แจงกรณีคณะกรรมการรณรงค์เพื่อประชาธิปไตย แถลงคัดค้านแนวนโยบายการสร้าง โรงเรียนอีลิท ที่เปิดรับเฉพาะนักเรียนที่มีความเป็นเลิศทางวิชาการโดยการสอบเข้า 100% เพื่อคัดกรองเด็กที่เรียนเก่งเพราะถือเป็นการสร้างความเหลื่อมล้ําเพิ่มขึ้น ว่า สพฐ. ต้องดูแลนักเรียนทั้งเด็กปกติ เด็กที่มีความสามารถพิเศษ เด็กเรียนช้า เด็กด้อยโอกาส และเด็กพิการ ทุกโรงเรียนมีการจัดการเรียนการสอนที่เน้นนักเรียนเป็นสําคัญ ปลูกฝังให้นักเรียนรู้จักแสวงหาความรู้ด้วยตนเอง รู้จักคิด วิเคราะห์ แก้ปัญหา ก่อให้เกิดทักษะการเรียนรู้ตลอดชีวิต เพื่อลดความเหลื่อมล้ํา สอดคล้องกับการพัฒนาพหุปัญญาของนักเรียน การใช้คําว่า อีลิท (Elite) ของ นายณัฏฐพล ทีปสุวรรณ รัฐมนตรีว่าการกระทรวงศึกษาธิการ ไม่มีเจตนาใช้คําตรงกับความหมายของคําศัพท์ภาษาอังกฤษแบบร้อยเปอร์เซ็นต์ แต่หมายถึงการเน้นโรงเรียนที่ มีคุณภาพสูง มีความพร้อมที่สามารถสร้างเด็กเก่งจริง ๆ เพื่ออนาคตของประเทศ ไม่ได้เกี่ยวกับการแบ่งแยกชนชั้นหรือโรงเรียนสําหรับอภิสิทธิ์ชน ทั้งนี้ “โรงเรียนอีลิท” เป็นเพียงข้อเสนอแนะ ที่ยังไม่ได้ข้อยุติ ยังต้องศึกษาข้อมูลทุกด้านและสอบถามผู้มีส่วนเกี่ยวข้อง รวมถึงการทําประชาพิจารณ์
รัฐบาลไทย-ข่าวทำเนียบรัฐบาล-รมว.วธ. หารือจุฬาราชมนตรี เกี่ยวกับแนวทางมาตรการป้องกันการแพร่ระบาดของโรคติดเชื้อไวรัสโคโรนา ๒๐๑๙ (COVID-๑๙) ในเดือนรอมฎอน [กระทรวงวัฒนธรรม]
วันพุธที่ 22 เมษายน 2563
รมว.วธ. หารือจุฬาราชมนตรี เกี่ยวกับแนวทางมาตรการป้องกันการแพร่ระบาดของโรคติดเชื้อไวรัสโคโรนา ๒๐๑๙ (COVID-๑๙) ในเดือนรอมฎอน [กระทรวงวัฒนธรรม]
นายอิทธิพล คุณปลื้ม รัฐมนตรีว่าการกระทรวงวัฒนธรรม เข้าเยี่ยมคารวะ นายอาคิส พิทักษ์คุมพล จุฬาราชมนตรี เพื่อหารือเกี่ยวกับแนวทางมาตรการป้องกันการแพร่ระบาดของโรคติดเชื้อไวรัสโคโรนา ๒๐๑๙ (COVID-๑๙) ในเดือนรอมฎอน
วันที่ ๒๒ เมษายน ๒๕๖๓ เวลา ๑๐.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เข้าเยี่ยมคารวะ นายอาคิส พิทักษ์คุมพล จุฬาราชมนตรี เพื่อหารือเกี่ยวกับแนวทางมาตรการป้องกันการแพร่ระบาดของโรคติดเชื้อไวรัสโคโรนา ๒๐๑๙ (COVID-19) ในเดือนรอมฎอน ทั้งนี้ รัฐมนตรีว่าการกระทรวงวัฒนธรรมได้มอบหน้ากากอนามัย เจลแอลกอฮอล์ และอินทผาลัมแก่จุฬาราชมนตรี โดยมี นางยุพา ทวีวัฒนะกิจบวร รองปลัดกระทรวงวัฒนธรรม นายกิตติพันธ์ พานสุวรรณ อธิบดีกรมการศาสนา นายสัมฤทธิ์ พงษ์วิรัตน์ ที่ปรึกษารัฐมนตรีว่าการกระทรวงวัฒนธรรม นายอิธวัฒน์ พิทักษ์คุมพล รองเลขานุการจุฬาราชมนตรี ผู้บริหารกรมการศาสนา และผู้แทนสํานักจุฬาราชมนตรี เข้าร่วมหารือ ณ ห้องรับรอง ชั้น ๓ สํานักจุฬาราชมนตรี เขตหนองจอก กรุงเทพฯ
รัฐบาลไทย-ข่าวทำเนียบรัฐบาล-ปลัดกระทรวงยุติธรรม พร้อมคณะ เข้าร่วมการประชุมเจ้าหน้าที่อาวุโสอาเซียนด้านกฎหมาย ณ สหพันธรัฐมาเลเซีย
วันอังคารที่ 16 พฤษภาคม 2560
ปลัดกระทรวงยุติธรรม พร้อมคณะ เข้าร่วมการประชุมเจ้าหน้าที่อาวุโสอาเซียนด้านกฎหมาย ณ สหพันธรัฐมาเลเซีย
นายชาญเชาวน์ ไชยานุกิจ ปลัดกระทรวงยุติธรรม พร้อมคณะ เข้าร่วมการประชุมเจ้าหน้าที่อาวุโสอาเซียนด้านกฎหมาย ณ สหพันธรัฐมาเลเซีย
ระหว่างวันที่ 14 - 16 พฤษภาคม 2560
ณ เมืองปุตราจายา สหพันธรัฐมาเลเซีย
นายชาญเชาวน์ ไชยานุกิจ ปลัดกระทรวงยุติธรรม หัวหน้าคณะผู้แทนไทย
พร้อมด้วยนายวัลลภ นาคบัว ผู้อํานวยการสํานักงานกิจการยุติธรรม
และผู้แทนจากหน่วยงานที่เกี่ยวข้อง
เข้าร่วมการประชุมเจ้าหน้าที่อาวุโสอาเซียนด้านกฎหมาย
(The 17th ASEAN Senior Law Officials Meeting: 17th ASLOM)
โดยที่ประชุมได้มีการหารือในประเด็นต่างๆ อาทิ
การพัฒนาสนธิสัญญาว่าด้วยความร่วมมือระหว่างประเทศในเรื่องทางอาญา
(Development of the Treaty on Mutual Legal Assistance in Criminal Matters)
โครงการเจ้าหน้าที่กฎหมายภาครัฐของอาเซียน
(ASEAN Governmental Legal Officers’ Programme: AGLOP)
การพัฒนาสนธิสัญญาระดับภูมิภาค/อนุภูมิภาคว่าด้วยความร่วมมือ
ในเรื่องความยุติธรรมทางอาญา : สนธิสัญญาว่าด้วยการส่งผู้ร้ายข้ามแดน
(Development of Regional/Sub-regional Treaties
on Cooperation in Criminal Justice: Extradition Treaty)
เอกสารข้อเสนอแนวคิดของมาเลเซีย : เรื่องการโอนตัวนักโทษ
และข้อเสนอของฟิลิปปินส์ : อนุสัญญาอาเซียนว่าด้วยการโอนตัวนักโทษ
(Malaysia’s Concept Paper: ASEAN International Transfer of Prisoners and the
Philippines’ Proposa l: ASEAN Convention on Transfer of Sentenced Person: ACTSP)
และการประชุมอาเซียนว่าด้วยการป้องกันอาชญากรรมและความยุติธรรมทางอาญา
(ASEAN Conference on Crime Prevention and Criminal Justice: ACCPCJ) เป็นต้น
ทั้งนี้ ประเทศไทยได้นําเสนอแผนการเป็นเจ้าภาพจัดประชุมระหว่างประเทศ 2 รายการ ได้แก่
การประชุม Enforcement of Civil judgment : Sharing Experiences towards Best Practices
โดยกรมบังคับคดี และการประชุม the 2nd ASEAN Conference on Crime Prevention
and Criminal Justice (ACCPCJ) โดยสถาบันเพื่อการยุติธรรมแห่งประเทศไทย
รัฐบาลไทย-ข่าวทำเนียบรัฐบาล-กระทรวงดิจิทัลฯ โรดโชว์ บริษัทยักษ์ใหญ่ด้านดิจิทัลระดับโลก ณ ซิลิกอน วัลเล่ย์ สหรัฐอเมริกา
วันอังคารที่ 21 มกราคม 2563
กระทรวงดิจิทัลฯ โรดโชว์ บริษัทยักษ์ใหญ่ด้านดิจิทัลระดับโลก ณ ซิลิกอน วัลเล่ย์ สหรัฐอเมริกา
กระทรวงดิจิทัลฯ โรดโชว์ บริษัทยักษ์ใหญ่ด้านดิจิทัลระดับโลก ณ ซิลิกอน วัลเล่ย์ สหรัฐอเมริกา
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) นําคณะผู้บริหารกระทรวงฯ และหน่วยงานในสังกัด เดินทางโรดโชว์ เพื่อหารือกับบริษัทยักษ์ใหญ่ด้านดิจิทัลระดับโลก ที่ซิลิกอน วัลเล่ย์ สหรัฐอเมริกา ระหว่างวันที่ 14 -24 มกราคม 2563 ซึ่งได้พบปะแลกเปลี่ยนความร่วมมือกับผู้บริหารระดับสูงของบริษัท เฟซบุ๊ก ผู้ให้บริการเครือข่ายสังคมออนไลน์รายใหญ่สุดของโลก เกี่ยวกับประเด็นต่างๆ ที่ประเทศไทยได้เคยเสนอในเชิงลึก ตลอดจนแลกเปลี่ยนวิสัยทัศน์ เพื่อร่วมกันทํางานขับเคลื่อนใน 4 ด้านหลัก คือ 1.ด้านความเป็นส่วนตัว (Privacy) 2. ด้านความมีส่วนร่วมในเศรษฐกิจและสังคมดิจิทัลในทุกภาคส่วน (Digital Inclusion) 3. ด้านประสบการณ์เชิงพาณิชย์ (Commercial Experience) และ 4. ด้านข่าวปลอม (เฟคนิวส์) เป็นต้น
********************